Blackberry- ja iOS-laitteilla jo tunnelmoivaa fysiikkaseikkailua tarjonnut Badland on saatavilla nyt myös Android-laitteille. Aiemmista versioistaan poiketen suomalaispeli on uudella alustalla osin myös ilmainen.

Ladatessaan pelin Google Play -kaupasta pääsevät pelaajat ilman minkäänlaisia veloituksia käsiksi neljään moninpeli- ja 40 yksinpelikenttään. Kun niihin kokee tympääntyneensä, voi loput sisällöstä avata esimerkiksi kerralla kolmella eurolla tai osissa parilla kahden euron verran kustantavalla pienemmällä sisältöpaketilla.

Kukin paketeista poistaa pelistä myös siinä ajoittain vilahtavat mainokset. Pelkät mainokset voi myös ostaa pois yhden euron hinnalla.

Pelaaja-lehden arvostelun Badlandista voi kurkata tämän linkin takaa. Trailerin vuorostaan Android-versiosta löytää alta.

Lähde: Frogmind